Univerzitet u Ulmu
<s>Univerzitet u Ulmu je javni univerzitet u Ulmu, Baden-Virtemberg, Nemačka.</s><s>Univerzitet je osnovan 1967. godine i primarno je usmeren na prirodne nauke, medicinu, inženjerske nauke, matematiku, ekonomiju i računarske nauke.</s><s>Sa 9.891 upisanih studenata (letnji semestar 2018.), Univerzitet u Ulmu je i jedan od najmlađih javnih univerziteta u Nemačkoj.</s><s>Kampus univerziteta se nalazi na severu grada na brdu nazvanom Oberer Eselsberg, dok univerzitetska bolnica ima dodatne lokacije širom grada.</s>

<s>Savezna pokrajina Baden-Virtemberg poznata je po nekim od najstarijih i najprestižnijih nemačkih univerziteta kao što su Univerzitet u Heidelbergu, Albert-Ludvig i Tübingen.</s><s>Prilikom osnivanja Univerziteta u Ulmu kao najmlađeg javnog univerziteta u pokrajini ideja vodilja bila je stvoriti univerzitet s novim pristupom kako u istraživanju tako i u nastavi.</s><s>Važan koncept od osnivanja univerziteta je bio promovisanje interdisciplinarnosti u akademskom i istraživačkom radu.</s><s>Važan korak u spajanju snage industrijskog i akademskog istraživanja bio je ostvarenje ideje o naučnom parku oko glavnog univerzitetskog kampusa.</s><s>Istraživački centri kompanija poput Daimlera, BMW-a, Siemens-a i nekadašnjih kompanija Nokia i AEG, uspostavljeni su na tom mestu, pored instituta univerziteta koji se fokusiraju na primenjena istraživanja.</s>

<s>1998. godine Univerzitet u Ulmu je uveo međunarodni master program na engleskom jeziku: M.Sc. u oblasti komunikacione tehnologije, kao prvi program takve vrste u Nemačkoj.</s><s>Od tada, ovaj program privlači studente iz različitih zemalja širom sveta.</s><s>Program za komunikacionu tehnologiju ostvaruje saradnju u istraživanju s mnogim renomiranim univerzitetima širom sveta.</s><s>2003. godine Univerzitet u Ulmu bio je uključen u osnivanje privatnog univerziteta u Egiptu, Nemačkog univerziteta u Kairu.</s>

<s>Kako je Albert Ajnštajn rođen u Ulmu 1879. godine, više puta je sugerisano da se univerzitet nazove po njemu.</s><s>U novembru 2006. godine, senat univerziteta konačno je odlučio preimenovati univerzitet.</s><s>Međutim, kako ta odluka nije bila potvrđena od strane Ministarstva za nauku, istraživanje i umetnost Savezne države Baden-Virtemberg, univerzitet nije formalno preimenovan i u upotrebi je ostao naziv Univerzitet u Ulmu.</s>

<s>Vidi još 
 Obrazovanje u Nemačkoj
 Lista univerziteta u Njemačkoj</s>

<s>Spoljašnje veze 
 Zvanična prezentacija</s>

<s>Univerziteti u Njemačkoj
Baden-Württemberg
Ulm</s>

